Stedenbouwkundige vergunning
Stedenbouwkundige vergunning zyn d'ipvolgers van de vroegere bouwvergunning, en zyn geregeld in 't Vlams decreet van den eersten meie 2000.
In 't algemeen is voor iedere veranderinge an 't landschap zukke vergunninge nodig. Da wil zeggen zowel voe 't bouwen van een huus, als voe 't afbreken van een huus, alsook voe 't verbouwen dervan.
In die logica weet je dus da je een stedenbouwkundige vergunninge nodig et voe: - 't kappen van een bus - 't kappen van nen hoogstammige boom. Alle bomen die ter hoogte van je naffeltje nen omtrek en van meer dan ne meter worn beschouwd als hoogstammig. - 't delven van pitten en andere serieuze verandering an 't reliëf - 't zetten van grote reclamepanelen
Klindere zaken lik 't steken van veluxen, dakveisters, sommigte verbouwing da je bin doet, tydelike zaken lik 't zetten van een werfkrane en nie assan een stedenbouwkundige vergunninge nodig, mo kun geregeld zyn via gemeentelike reglementen, bezondere plan van anleg, speciale regelingen voe beschermde monumenten enzovors.